stanford-oval/wikipedia huggingface dataset:
ליזל מולר
יצירתה

שירתה של מולר מתאפיינת במגוון עשיר של נושאים המשקפים את ניסיון חייה הייחודי. כמהגרת מגרמניה לארצות הברית, עבודתה עוסקת לעיתים קרובות בנושאים של עקירה, זיכרון, והיטמעות תרבותית. היא שוזרת יחד נרטיבים אישיים ואירועים היסטוריים ובוחנת לעומקם מושגים אנושיים, פרטיים וציבוריים.
מולר עושה שימוש בדימויים מפתיעים, אך מדויקים וחדים, וכן בשורה ארוכה של סמלים ומטאפורות, מתחומי ידע רבים. עבודתה בולטת בעיסוקה באמנות, ספרות ומוזיקה, ולעיתים היא מגיבה ליצירות או יוצרים אחרים, כדגומת קלוד מונה, מרי שלי ואנטון וברן. שיריה עשירים בהתייחסויות למיתולוגיה, פולקלור ואגדות. על אף שכתבה באנגלית שורשיה הגרמניים ניכרים, למשל באזכורים מרומזים של אגדות האחים גרים, או ציטוטים של ברטולד ברכט.
שירתה של מולר שואבת מחוויות משפחתה בתקופת השלטון הנאצי, ואחדים משיריה מבטאים באופן ברור את האימה שחוותה בילדותה. לדוגמה בשירה האוטוביוגרפי "קורות חיים" משנת 1992, היא כותבת: "ארצי נפגעה מהיסטוריה קטלנית יותר / מרעידות אדמה או סופות הוריקן"; "אבי היה עסוק בלהתחמק מהמפלצות. אמי / אמרה לי שלקירות יש אוזניים. למדתי את עול הסודות". היא משתמשת בזכרונות אלה כדי לחקור נושאים רחבים יותר. שירתה מתמקדת ביחסים המורכבים בין עבר להווה, תוך שימת דגש על האופן שבו אירועים היסטוריים, כמו מלחמות, מעצבים את חיי הפרט והחברה ומשפיעים ישירות על ההווה.
בשיריה מהרהרת מולר בתמותה ובחלוף הזמן. היא כתבה על הורות, הזדקנות וחיי היומיום בסביבה כפרית, ומצאה משמעות ברגעים רגילים. שיריה יוצאים לעיתים קרובות מהתבוננויות פשוטות לכאורה, ואמנם המילים עצמן ברורות כמעט לחלוטין, אך המסרים השזורים בשירים אינם מובנים מאליהם. מולר, שנמשכה לאסכולת הכתיבה המודרניסטית, הושפעה ממשוררים כמו ויסטן יו אודן, ת"ס אליוט, ועדנה סנט וינסנט מיליי, וכמו רבים ממשוררי האסכולה, עשתה שימוש בשפה בהירה כדי לחקור רגשות ונושאים מורכבים. שיריה תוארו כנגישים ביותר, אך עם זאת עמוקים ומרובדים, והיא בלטה ביכולתה לעורר רגשות ולצייר תמונות חיות בשפה פשוטה, תמציתית ומדויקת.
כמהגרת ילידת גרמניה שהפכה למשוררת בשפה האנגלית, עבודתה חוקרת את הניואנסים של השפה ותפקידה בעיצוב הזהות. לאורך שירתה היא מפגינה גישה משחקית לשפה ויכולת למצוא הומור ועניין במדיום איתו היא עובדת. גישה זו באה לידי ביטוי, לדוגמה, בשילוב של הרגיל עם הפנטסטי: ייחוס תכונות אנושיות לחפצים דוממים ("תלינו לשונות בתוך פעמונים / כדי שנוכל להקשיב / לשפתן הרגשית"); או שימוש בריאליזם קסום (חפצים בחדר שרים ורוקדים, אותם היא מכנה "אנימציות קסם"); או שירים שכל כולם משחקי לשון (למשל השיר המשעשע "מילות שייכות"). באמצעות טכניקות אלו, יצרה גוף עבודה שהוא גם בעל התבוננות מעמיקה וגם עליז, ומזמין את הקוראים לראות את העולם דרך עדשה של פליאה ודמיון. כך, למרות העצבות הבסיסית בשירתה והכרתה באבל, באובדן ובסבל בעולם, היא אינה נכנעת לייאוש אלא נוטה לתקווה והתמדה אל מול טראומה היסטורית, ומנווטת במיומנות את משחק הגומלין בין שמחה לעצב.
מבחר משיריה של מולר תורגמו לעברית על ידי המשורר עמיר תומר, בספר שעתיד לצאת לאור ב-2025.
הערות שוליים

1 2  Genzlinger, Neil (2020-02-28). "Lisel Mueller, Pulitzer-Winning Poet, Dies at 96". The New York Times (באנגלית אמריקאית). ISSN 0362-4331. נבדק ב-2025-01-29.
1 2  Chicago Tribune, `EVERYTHING IS AUTOBIOGRAPHY’, Chicago Tribune, ‏1997-04-11 (באנגלית אמריקאית)
↑  Genzlinger, Neil (2020-02-28). "Lisel Mueller, Pulitzer-Winning Poet, Dies at 96". The New York Times (באנגלית אמריקאית). ISSN 0362-4331. נבדק ב-2025-01-13.
↑  [https://www.pulitzer.org/winners/lisel-mueller Winning Work: Alive Together: New and Selected Poems
By Lisel Mueller], pulitzer.org, ‏1997
1 2  Lisel Mueller | Biography, Books, Poems, & Facts | Britannica, www.britannica.com (באנגלית)
1 2  Justin C. Cordova, James B. Young, When I Am Asked: Lisel Mueller’s Beginning in Poetry, The Methodist DeBakey Cardiovascular Journal 20, 2024-03-14, עמ' 128-131
↑  Chicago Tribune, `EVERYTHING IS AUTOBIOGRAPHY’, Chicago Tribune, ‏1997-04-11 (באנגלית אמריקאית)
↑  Guide to the Poetry Center of Chicago Records 1974-2006, www.lib.uchicago.edu
↑  friendsofwritersblog, Remembering Goddard MFA Faculty Member Lisel Mueller, Friends of Writers, ‏2020-03-23 (באנגלית אמריקאית)
↑  Academy of American Poets, Lisel Mueller, poets.org (באנגלית)
1 2  Harrison Smith, Lisel Mueller, Pulitzer-winning poet who channeled history into verse, dies at 96, The Washington Post, ‏Feb 23, 2020
1 2  Tina Casagrand, Lisel Mueller – Forest Haven, Illinois, The New Territory Magazine, ‏2023-05-03 (באנגלית אמריקאית)
↑  Pulitzer Prize-winning poet Lisel Mueller dies; Chicagoan was one of nation’s most honored writers, Chicago Sun-Times, ‏2020-02-22 (באנגלית)
↑  The McKendree Review, admin, The Person Behind the Poetry: Dr. Jenny Mueller - The McKendree Review, ‏2017-11-20 (באנגלית אמריקאית)
1 2 3 4  עמיר תומר, מן המרחב הגדול אל הפרטים, עתון 77 427, 2022, עמ' 42
1 2  Academy of American Poets, Curriculum Vitae by Lisel Mueller - Poems | Academy of American Poets, poets.org (באנגלית)
↑  Lisel Mueller Poems > My poetic side, mypoeticside.com
1 2  The Exhibit | Encyclopedia.com, www.encyclopedia.com
↑  Lisel Mueller Biography - eNotes.com, eNotes (באנגלית)
1 2 3  The Poetics of Mortality and Memory — A Review of Lisel Mueller’s “Alive Together”, tintjournal.com (באנגלית)
↑  poetrytreasures, Your father’s mustache, Poetry Treasures, ‏2014-11-03 (באנגלית)
↑  A Wilderness Beyond Reason: Lisel Mueller’s “Joy”, Traversing, ‏2020-06-07 (באנגלית אמריקאית)
| --- | --- |
בקרת זהויות :  NLI: 987007432641505171  BnF: cb12196210s (data)  GND: 1170071082  ISNI: 0000 0000 8158 8352  LCCN: n79103777  MusicBrainz: eb723e05-e1ca-4159-894b-06e67414a5b0  SNAC: w6737jbs  VIAF: 79075892   WorldCat (עם VIAF): 79075892 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ליזל מולר".
פרננדו דה רוחאס

| --- | --- |

 לידה:  1475? לה פואבלה דה מונטלבאן, ספרד 
 פטירה:  אפריל 1541 (בגיל 66 בערך) טלברה דה לה ריינה, ספרד 
 מדינה:  ספרד 
 מקום לימודים:  אוניברסיטת סלמנקה 
 שפות היצירה:  ספרדית 
 סוגה:  תיאטרון 
 יצירות בולטות:  La Celestina 
 
פֶרְנַנְדוֹ דֶה רוֹחאס (בספרדית: Fernando de Rojas; סביבות 1475? –  אפריל 1541) היה סופר ומחזאי ספרדי, הידוע ביצירתו היחידה ששרדה, "לה סלסטינה" (La Celestina), ששמה במקור היה "טרגיקומדיה של קאליסטו ומליבאה" (Tragicomedia de Calisto y Melibea) ופורסמה לראשונה בשנת 1499. היא נחשבת ל"יצירה האחרונה של ימי הביניים הספרדיים או היצירה הראשונה של הרנסאנס הספרדי".
רוחאס כתב את "לה סלסטינה" בעודו סטודנט. לאחר שסיים את לימודיו הוא עסק בעריכת דין ולא ידוע כמי שכתב יצירות ספרותיות נוספות, אם כי "לה סלסטינה" זכתה להצלחה נרחבת במהלך חייו. למרות הקשיים עם האינקוויזיציה הספרדית, רוחאס היה עורך דין מצליח והפך לראש עיריית טלברה דה לה ריינה (אנ'), שם התגורר בשלושת העשורים האחרונים לחייו.
קורות חיים

רוחאס נולד בלה פואבלה דה מונטלבאן (אנ') ליד טולדו, למשפחה ממוצא יהודי. מסמכים בני זמנו מתייחסים לרוחאס כאל "קונברסו (אנ')", אך דעות מלומדים חלוקות בשאלה האם זה אומר שהוא עצמו התנצר או שמא המונח רומז שהוא "דה linaje de conversos" - ממוצא יהודי. מוצא יהודי לא היווה חסם לקידום חברתי, ומשפחתו של רוחאס הוכרה בתואר האצולה אידלגו (אנ') במשך שלושה דורות לפחות. אף על פי כן, משפחות קונברסו חיו בצל האינקוויזיציה והיו חשופות להאשמות על עיסוק ביהדות בסתר.
רוחאס למד משפטים באוניברסיטת סלמנקה, וסיים את לימודיו בסביבות 1498. בזמן שהותו באוניברסיטה החל לכתוב "לה סלסטינה" (La Celestina), ששמה במקור היה "טרגיקומדיה של קאליסטו ומליבאה" (Tragicomedia de Calisto y Melibea) וראתה אור בשנת 1499. היצירה תוארה באופנים מגוונים: כדרמה, שירה דרמטית, רומן בדיאלוג, רומן-דרמה, "חסרת סוגה" או אפילו כסוגה בפני עצמה. היא מעולם לא הועלתה על הבמה במהלך חייו של רוחאס, אך רוב החוקרים המודרניים רואים בה דרמה. היא מתארת פרשת אהבים, עם הרבה פרטים מטופשים וקומיים, לפני סוף טרגי. חוקרת הספרות דורותי סברין (אנ') כתבה כי ניתן להתייחס אליה כיצירה הספרדית האחרונה של ימי הביניים או כאל הראשונה בתקופת הרנסאנס. ככל הידוע זוהי עבודת הספרות או הדרמה היחידה של רוחאס. הסופר קית' גרגור מכנה את היצירה "רבת השפעה" ו"הצוואה הספרותית היחידה שלו".
בשובו לבית המשפחה לאחר שעזב את האוניברסיטה מצא רוחאס שקרוביו תחת בדיקה של האינקוויזיציה; הוא עצמו מעולם לא נחשד ביהדות. מומרים רבים בחרו להינשא למשפחות ממוצא נוצרי בלתי מעורער, ובזמנו של רוחאס היו משפחות אצילים רבות ממוצא נוצרי ויהודי מעורב, וכך גם תומאס דה טורקמדה, האינקוויזיטור הגדול הראשון של ספרד. רוחאס, לעומת זאת, התחתן עם משפחת קונברסו אחרת. אשתו הייתה לאונור אלברס דה מונטלבאן. נולדו להם ארבעה בנים ושלוש בנות.
בשנת 1507 לערך עבר רוחאס לעיר טלברה דה לה ריינה (אנ'), שם עסק בעריכת דין. כאשר חותנו, אלברו דה מונטלבאן, הואשם בחזרה בחשאי ליהדות בשנת 1525, האינקוויזיציה סירבה לאפשר לרוחאס לשמש כסנגור, אך זה היה כנראה בגלל מעמדו של רוחאס כקונברסו ולא מחשד שאולי הוא חזר ליהדות בחשאי. הוא הורשה להעיד לזכותו של מונטלבאן, והאישום בוטל. רוחאס כיהן כראש עיריית טלברה דה לה ריינה בשנות ה-30 של המאה ה-16.
הסופר גורדון קמפבל מציין כי במהלך חייו של רוחאס זכתה לה סלסטינה להצלחה מהירה: "במהלך המאה השש-עשרה פורסמו כ-60 מהדורות ושש ספרי המשך. המיניות המפורשת והפסימיות הא-מוסרית שלה לא הטרידו את האינקוויזיציה הספרדית, שהסתפקה רק בצנזור קטעים אנטי-קלריקליים".
ביאורים

↑  כנוי בספרד ובפורטוגל ליהודי שהתנצר או לצאצאים של יהודי מומר
הערות שוליים

1 2 3 4 5 6  Green, Otis H. "Fernando de Rojas, converso and hidalgo", Hispanic Review, Vol. 15, No. 3 (July 1947), pp. 384–387,
↑  Barbera, Raymond. "Fernando de Rojas, Converso", Hispania, Vol. 51, No. 1 (March 1968), pp. 140–144
1 2  Beeson, Margaret. "Fernando de Rojas", The Modern Language Review, Vol. 72, No. 2 (April 1977), pp. 471–472
| --- | --- |
בקרת זהויות :  NLI: 987007267135005171  PLWABN: 9810615819505606  BIBSYS: 90318757  BNE: XX1092339  BnF: cb11922423h (data)  CANTIC: a10148693  CiNii: DA01872284  GND: 118749501  ICCU: TO0V076518  ISNI: 0000 0001 1804 5328  LCCN: n79116016  LNB: 000290328  NDL: 00454544  NKC: jn19990210535  NLA: 35459891  NLK: KAC200207792  NSK: 000103976  NTA: 070563012  RERO: 02-A013438509  SELIBR: 313593  SNAC: w6r22mjq  SUDOC: 027669343  Trove: 960556  VcBA: 495/97738  VIAF: 100164022   WorldCat (עם VIAF): 100164022
רמון ליול

| --- | --- |

רמון ליול. ליד פיו כתובות המילים הלטיניות lux mea est ipse dominus - "האור שלי הוא אותו האדון".
 לידה:  1232 פלמה דה מיורקה, ממלכת מיורקה 
 פטירה:  1315 (בגיל 83 בערך)
 מקום קבורה:  Sant Francesc 
 השקפה דתית:  הכנסייה הקתולית 
 מקום לימודים:  אוניברסיטת מונפלייה 
 זרם:  פלאטוניזם, נצרות, קבלה
 תחומי עניין:  תאולוגיה, היגיון, מיסטיקה, אלכימיה
 עיסוק:  פילוסוף, אסטרולוג, משורר, איש דת, מיסיונר, סופר, תאולוג, מחבר רומנים 
 הושפע מ:  אנסלם מקנטרברי, ריצ'רד מסן-ויקטור, ג'ון מסולסברי, אל-ע'זאלי
 השפיע על:  ג'ורדנו ברונו, גוטפריד לייבניץ
 מדינה:  ממלכת מיורקה 
 יצירות ידועות:  Felix or the Book of Wonders, Tree of Science, Book of the Beasts, Blanquerna, Ars magna 
 בן או בת זוג:  Blanca Picany 
 חתימה:   
 
רמון ליול או (בעברית נכתב גם רמון לול או ריימונדוס לולוס לפי לטינית; קטלאנית: Ramon Llull, לטינית: Raimundus Lullus;‏ 1232–1315) היה סופר, מדען, מיסטיקן, פילוסוף ומיסיונר נוצרי מן האיים הבלאריים.
לול פיתח שיטת חשיבה מכנית, באמצעות עזרים. לשיטת החשיבה המכנית הזו מקום חשוב בתולדות המחשב. שיטתו הובאה בספרו Ars Magna משנת 1305, ומרבים ספריו עוסקים ביישום שיטה זו ועידונה.
חייו

ליול נולד בעיר מיורקה (כיום פלמה), כנראה במשפחת אצולה. הוא התחנך בחצר המלך. בצעירותו היה רחוק מענייני רוח. ידוע כי נישא, נולדו לו שני ילדים והוא ניהל חיים אמידים כשר המשק ("senescal") בחצרו של מלך מיורקה.
חייו השתנו בגיל 31 בעקבות חוויה רוחנית. על פי התיאור ב"חיים בזמן הזה", עד אז הוא עסק בכתיבת שירי חולין ואהבה גסים וירודים ואז חווה התגלות של ישו על הצלב (קרוסיפיקס), שחזרה על עצמה חמש פעמים. בעקבות ההתגלות הוא החליט לעזוב את משפחתו, להתקרב לדת הנוצרית ולהקדיש את חייו למען ניצור העולם - ובעיקר הסרצנים.
ליול נדד ברחבי אירופה, צפון אפריקה והמזרח הקרוב במטרה לקרב בין אנשי הדתות השונות על ידי שכנוע באמת שבנצרות. הוא ידע לטינית, קטלנית וערבית וביקש לכתוב ספר שיגרום גם לערבים וגם ליהודים להבין את ההיגיון שבדוקטרינה הנוצרית. הוא גם ניסה לפעול למען הקמת מוסדות חינוך חדשים בהם יוכל להתקיים דיאלוג בין שלוש התרבויות. באופן כללי, ניתן לאפיין אותו כבעל שילובים, ולא רק חברתיים כמו אלו אלא גם רעיוניים: המדע החדש של ליול התבסס על שילוב של מודלים לטינים וערביים.
ליול כתב עשרות חיבורים ואף הפליג לתוניס להטיף למוסלמים נגד האסלאם ובעד הנצרות. נפוצה הטענה כי באחד מביקוריו בתוניס נסקל על ידי המון מוסלמי ושם מצא את מותו, אך כנראה שמת מאוחר יותר במיורקה.
ליול פיתח שיטה פילוסופית משלו, "לוליזם", שבעזרתה שאף להוכיח את עקרונות הנצרות בעזרת ההיגיון.
מורשתו

ליול כתב בעיקר בלטינית, קטלאנית וערבית. הוא נחשב ליוצר המשמעותי הראשון שכתב בקטלאנית.[דרוש מקור]
על שמו קרויים מקומות ומוסדות רבים בארצות הקטלאניות, ביניהם אוניברסיטת רמון ליול (Universitat Ramon Llull), אוניברסיטה פרטית בברצלונה ומכון רמון ליול (Institut Ramon Llull), העוסק בהפצת הלשון והתרבות הקטלאנית ברחבי העולם מטעם ממשלות הארצות הקטלאניות.
הערות שוליים

↑  Charles Lohr, The new Logic of Ramon Llull, Enrahonar. Quaderns de filosofia 18, 1993-03-01, עמ' 23 doi: 10.5565/rev/enrahonar.714
| --- | --- |
בקרת זהויות :  NLI: 987007264637505171  PLWABN: 9810641149305606  BIBSYS: 90061082  BNC: 000065290  BNE: XX1720672  BnF: cb119211014 (data)  CANTIC: a10422936  CiNii: DA0084181X  GND: 118575279  ICCU: CFIV066761  ISNI: 0000 0001 2096 9220  LCCN: n79142616  LNB: 000112928  MusicBrainz: cc56ffaa-650c-4954-a41b-3e5d2eaf7958  NKC: jn19981002074  NLA: 35315808  NLG: 162150  NSK: 000112247  NTA: 069680841  RERO: 02-A000107470  SELIBR: 194164  SNAC: w6sb479v  SUDOC: 027400018  Trove: 199874  ULAN: 500372799  VcBA: 495/16435  VIAF: 120696927   WorldCat (עם VIAF): 120696927 
ערך זה הוא קצרמרבנושא אישים. אתם מוזמנים לתרום לוויקיפדיה ו.
רמון ליול רואה את ישו הצלוב חמש פעמים ומחליט להתמסר לנצרות. ציור מהמאה ה-14.
ישראל בנימין באסאן

| --- | --- |

ספר שירים באיטלקית ובעברית לכבוד פרנצ'סקו השלישי דוכס מודנה מאת הרב באסאן. ונציה 1753
 לידה:  1701 ה'תס"ב פדובה, הרפובליקה של ונציה 
 פטירה:  1790 (בגיל 89 בערך) ה' בשבט ה'תק"ן 
 תקופת הפעילות:  1730 בערך – 1790 
 השתייכות:  יהדות איטליה 
 רבותיו:  בנימין הכהן ויטאלי 
 תלמידיו:  חנניה אלחנן חי כהן, אליה מורפורגו 
 בני דורו:  שמשון חיים נחמני, משה חיים לוצאטו, דוד פארדו, משה מרגליות
 חיבוריו:  פרורי לחם
 אב:  ישעיהו באסאן 
 חותנים:  מנחם קרקוביאה
 
 תפקידים נוספים:  מוהל, שליח ציבור
 
ישראל בנימין באסאן (פדובה ה'תס"ב; 1701 – רג'ו אמיליה ה' בשבט ה'תק"ן; 14 בינואר 1790) היה פוסק הלכה, חזן, מוהל ומשורר איטלקי, רבה של יהדות רג'ו אמיליה.
ביוגרפיה

נולד בפדובה בשנת ה'תס"ב, בנם בכורם של יוכבד בת הרב בנימין הכהן ויטאלי ושל הרב ישעיהו באסאן. בגיל 18 הוסמך על ידי סבו לתואר "חבר", ובגיל 30 נסמך לתואר "מעלת מורנו הרב". בשנת ה'תפ"ז בהיותו כבן 26 נישא לטובה בת הרב מנחם קרקוביאה, וידידו רמח"ל חיבר לכבוד האירוע את המחזה "מגדל עוז". בשנת ה'ת"ץ, עם פטירתו של סבו הרב ויטאלי, עבר אביו לרג'ו אמיליה למלא את מקומו וישראל עבר גם הוא לעיר. בשנת ה'תצ"ט לאחר פטירת אביו, התמנה לכהן תחתיו.
בשנת ה'תקי"ג ביקר החיד"א בביתו והתרשם מאוסף כתבי היד שלו.
בשנת ה'תקמ"ג, בעת פולמוס דברי שלום ואמת תמך בנפתלי הרץ וייזל.
נפטר בהיותו קרוב לגיל 90 בה' בשבט ה'תק"ן ואת מקומו מילא הרב ישעיה חי כרמי.
כתביו

חיבר אחד עשר ספרי דרשות ושירים רבים, ביניהם ספר שירים לכבוד פרנצ'סקו השלישי ד'אסטה, דוכס מודנה. בנוסף חיבר שו"ת "פרורי לחם". כמעט כל כתביו לא נדפסו.
הביא לדפוס חלק מכתבי אביו ואף השלים כמה תשובות בשו"ת "לחמי תודה". בעזרת אחי אשתו אברהם חיים קרקוביאה, הדפיס לראשונה מאוסף כתבי היד של אביו את חידושי הר"ן למסכת נידה, ואת הספר "מסורת סייג לתורה" של הרב מאיר הלוי אבולעפיה.
לקריאה נוספת

מאיר בניהו, "שירי קינה על רבי בנימין הכהן מריג'ייו", בתוך ספר הזכרון להרב יצחק נסים סדר חמישי ירושלים ה'תשמ"ה, עמודים רנד–רסב, באתר אוצר החכמה
אברהם ברוך פיפרנו קול עגב 1846 עמודים פד–פה
שמעון ואנונו, אנציקלופדיה לחכמי איטליה, עמודים 309–310, באתר אוצר החכמה (צפייה מוגבלת למנויים)
יעקב שמואל שפיגל, "האם נהגה שמחת בית השואבה בשמיני עצרת ותשובת הגאון רבי ישראל בנימין באסאן בזה" בתוך מוריה אלול ה'תשע"ה עמודים מג–נג
"בדין תספורת וגילוח בליל ל"ג בעומר ובדעת האבן עזרא ז"ל לעניין מציאות השדים" בתוך עץ חיים גיליון כז ברוקלין ה'תשע"ז עמודים לג–לח
הערות שוליים

↑  ככל הנראה אחותו של "אברהם מראקיץ" (אברהם חיים קרקוביאה) מהמשתתפים המרכזיים בפולמוס רמח"ל
↑  משה חיים לוצאטו, מִגְדַּל־עֹז או תֻּמַּת יְשָׁרִים באתר פרויקט בן-יהודה
↑  מעגל טוב השלם ירושלים ה'תרצ"ד עמודים 92 ו-94
↑  נפתלי הרץ וייזל, עין משפט, באתר היברובוקס
↑  ישראל בנימין באסאן, la corona estense, ונציה 1753, במאגר הספרים הסרוקים של הספרייה הלאומית
↑  חננאל ניפי, תולדות גדולי ישראל וגאוני איטליאה עמוד 153
↑  תודת שלמים, ונציה ה'תק"א, באתר אוצר החכמה
| --- | --- |
בקרת זהויות :  NLI: 987007258353805171  LCCN: no96002480  VIAF: 73442436   WorldCat (עם VIAF): 73442436
הכל עליי (אלבום של פלד)

הכל עליי הוא אלבום הסולו השני של הראפר פלד שיצא במרץ 2016, באלבום 11 שירים כמו באלבומו הקודם. האלבום עוסק בחייו של פלד, הרע והטוב, ולכן יש בו קטעים רבים מחייו האישיים. האלבום הוא השני, לאחר ח.ר.ק.ו.ת שיצא ב-2012. השירים הכי מצליחים באלבום הם "קוקוס", "הכל עליי" ו"אין יותר טוב מזה". בריאיון לקראת יציאת האלבום סיפר פלד שהאלבום היה אמור להיקרא "לא כמו כולם" (שמו של השיר הרביעי באלבום). את האלבום הפיקו אורי שוחט ומיכאל כהן.
שירי האלבום

| מס' | שם | משך |
| --- | --- | --- |
| 1. | הכל עליי  | 3:34 |
| 2. | אין יותר טוב מזה  | 3:31 |
| 3. | על עננים  | 4:35 |
| 4. | לא כמו כולם  | 4:13 |
| 5. | קוקוס  | 4:13 |
| 6. | כפרה  | 4:08 |
| 7. | בא בבום  | 4:59 |
| 8. | פלאטו  | 4:45 |
| 9. | לא רוצה לישון  | 4:41 |
| 10. | טיפת מזל  | 4:09 |
| 11. | מילה  | 4:10 |
| משך כולל: | משך כולל: | 47:02 |
תיאודור שוורצקופף

| --- | --- |
 לידה:  1659 אולם, האימפריה הרומית הקדושה 
 פטירה:  13 במאי 1732 (בגיל 73 בערך) לודוויגסבורג, האימפריה הרומית הקדושה 
 שפה מועדפת:  גרמנית 
 
תיאודור שוורצקופף (בגרמנית: Theodor Schwartzkopff; נובמבר 1659 – 13 במאי 1732) היה מלחין ומנצח גרמני.
ביוגרפיה

תיאודור שוורצקופף נולד באולם (כיום בגרמניה) והוטבל ב-6 בנובמבר 1659. אביו, גאורג ריינהרד שוורצקופף (1631–1705), שימש כנגן עוגב, מוזיקאי עירוני, מנהל תיאטרון סטודנטים ובנאי עוגבים בעיר. תיאודור רכש את השכלתו המוזיקלית אצל סבסטיאן אנטון שרר, נגן העוגב של קתדרלת אולם ומלחין בעל שם.ב־1678 הצטרף לתזמורת וורטמברג (Württemberg Hofkapelle) שבשטוטגרט, בתחילה כמתלמד. בעקבות הצלחת יצירת הבלט שלו בעלת הסגנון הצרפתי Le rendez-vous des plaisirs נשלח להתמקצע בפריז בסביבות שנת 1684, הלחין מספר יצירות להופעות בלט דה קור(אנ') עם מאסטרי ריקוד צרפתיים. עם שובו לשטוטגרט ב־1686 מונה לסגן מנהל התזמורת. ב-1688 מונה למלחין חצר (Hofkomponist), וב־1690 מונה רשמית לתפקיד. בתקופת שלטונו של הדוכס פרידריך קארל מווירטמברג-שטוטגרט, הוביל יחד עם יוהאן כריסטוף פץ את קידום הסגנון המוזיקלי הצרפתי בחצר, תוך שיתוף פעולה עם הרקדן הצרפתי שארל דומנואר והמלחין יוהאן פישר (תלמידו של ז'אן-בטיסט לולי).
ב־1709, פוטר במסגרת צמצומים שנערכו עם הבטחה לשכר שנתי של 300 זהובים "עד לזמנים טובים יותר". בין 1712–1717 רשום כחבר בתזמורת באדן-דורלאך הסמוכה. שב לשטוטגרט בראשית 1717. ב־1725 הציע לאברהרד לודוויג, דוכס וירטמברג להקים אנסמבל טקסים קטן. כיהן כסגנו של יוהאן קריסטוף פז (Johann Christoph Pez), מנצח תמורת וורטמברג. יחד הלחינו מספר יצירות. מת ב-13 במאי 1732 בלודוויגסבורג.
יצירותיו, הכוללות קנטטות, מוזיקה קאמרית ויצירות אינסטרומנטיות, משקפות השפעות בולטות של המוזיקה הצרפתית מתקופת לואי הארבעה עשר בשילוב אלמנטים איטלקים ותואמת לתקופה, עם דגש על יצירות לויולה דה גמבה. עבודתו תועדה בלקסיקונים מוזיקליים מהמאה ה-18, בהם החיבור של יוהאן גוטפריד ולתר מ-1732 שהגדירו כ"מלחין בעל מוניטין".
לקריאה נוספת

Samantha Owens, Theodor Schwartzkopff and French Music at the Court of Württemberg-Stuttgart in the 1680s. In: Musik in Baden-Württemberg Jahrbuch, 2013, 31-43
הערות שוליים

1 2  Schwartzkopff, Theodor (1659–1732), Bläser, BMLO
↑  Schwartzkopff, Theodor, Deutsche Biographie (בגרמנית)
1 2  Samantha Owens, Schwartzkopff, Theodor, Grove Music Online (באנגלית)
↑  Jonathan Wainwright, From Renaissance to Baroque : Change in Instruments and Instrumental Music in the Seventeenth Century, Routledge, 2016, עמ' 230
1 2  Jonathan Wainwright, From Renaissance to Baroque : Change in Instruments and Instrumental Music in the Seventeenth Century, Routledge, 2016, עמ' 232
| --- | --- |
בקרת זהויות :  BnF: cb148036594 (data)  GND: 123837669  ISNI: 0000 0000 7370 0244  LCCN: n86864096  MusicBrainz: a247aef5-9608-44bd-8fe8-b01ebb469390  NKC: pna20231188985  NTA: 070378908  VIAF: 51954365   WorldCat (עם VIAF): 51954365 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תיאודור שוורצקופף".
Hüsker Dü

| --- | --- |

 מקום הקמה:  סיינט פול 
 תקופת הפעילות:  מ-1979 
 סוגה:  רוק אלטרנטיבי, הארדקור פאנק, פוסט הארדקור 
 חברת תקליטים:  New Alliance Records, האחים וורנר רקורדס, SST רקורדס, אלטרנטיב טנטקלס 
 אתר רשמי
 חברים
 בוב מוולד Greg Norton Grant Hart 
 
Hüsker Dü הייתה להקת פאנק רוק אמריקאית שנוסדה בשנת 1979 בעיר סיינט פול, מינסוטה. חברי הלהקה הקבועים היו הגיטריסט/סולן בוב מולד, הבסיסט גרג נורטון והמתופף/סולן גראנט הארט. בתחילה הם זכו להכרה כלהקת פאנק הארדקור, ובהמשך עברו לסגנון רוק אלטרנטיבי.
הלהקה הוציאה את אלבום הבכורה שלה, Everything Falls Apart, בשנת 1983 תחת הלייבל Reflex Records. לאחר מכן חתמו על חוזה עם חברת התקליטים העצמאית SST Records והוציאו מספר אלבומים, ביניהם Zen Arcade שזכה לשבחים בשנת 1984. ב-1986 חתמו בחברת Warner Bros. Records והוציא לאור שני אלבומים נוספים. הלהקה התפרקה בשנת 1988.
היסטוריה > הקמה והשנים הראשונות (1979–1980)

חברי הלהקה נפגשו לראשונה בשנת 1979 כאשר גראנט הארט, בוב מולד, גרג נורטון ונגן הקלידים צ'ארלי פיין החלו לנגן יחד. עם הזמן, החלו לבצע שירים מקוריים ולהתמקד בסגנון הפאנק הארדקור. שם הלהקה נבחר במהלך חזרה על שיר של Talking Heads, כאשר לא הצליחו לזכור מילים בצרפתית והחלו לצעוק מילים משפות שונות, כולל "Hüsker Dü?" - משחק זיכרון פופולרי משנות ה-70.
היסטוריה > מעבר לסגנון אלטרנטיבי (1983–1985)

לאחר שהוציאו מספר אלבומים בסגנון הפאנק הארדקור, החלו חברי הלהקה לשלב אלמנטים מלודיים יותר ביצירתם. אלבומם Zen Arcade היה אלבום קונספט שעסק במסעו של נער היוצא מהבית להתמודד עם העולם. האלבום זכה להצלחה רבה ונכנס לרשימות האלבומים הטובים ביותר של השנה.
היסטוריה > התפרקות הלהקה (1987–1988)

בשנת 1987, בעקבות מתחים פנימיים ובעיות התמכרות, הודיע בוב מולד על פרישתו מהלהקה, והם הופיעו בפעם האחרונה בדצמבר אותה שנה. חברי הלהקה המשיכו לקריירות מוזיקליות נפרדות, כאשר מולד הקים את Sugar, והארט הקים את Nova Mob.
השפעה ומורשת

Hüsker Dü נחשבת לאחת מהלהקות המשפיעות ביותר בז'אנר הרוק האלטרנטיבי, והשפעתה ניכרת על להקות רבות כמו נירוונה, גרין דיי ו־The Pixies.
חברי הלהקה

גראנט הארט – תופים, שירה (1979–1988)
בוב מולד – גיטרה, שירה (1979–1988)
גרג נורטון – גיטרה בס, שירה (1979–1988)
דיסקוגרפיה

Everything Falls Apart (1983)
Zen Arcade (1984)
New Day Rising (1985)
Flip Your Wig (1985)
Candy Apple Grey (1986)
Warehouse: Songs and Stories (1987)
אני יודע מה עשית בקיץ האחרון

| --- | --- |
כרזת הסרט הרשמית
כרזת הסרט הרשמית
 מבוסס על:  אני יודע מה עשית בקיץ האחרון
 בימוי:  ג'ים גילספי 
 הופק בידי:  ויליאם ס. ביזלי ניל ה. מורטיץ סטוקלי קאפין
 תסריט:  קווין ויליאמסון 
 עריכה:  סטיב מירקוביץ' 
 שחקנים ראשיים:  ג'ניפר לאב יואיט שרה מישל גלר ראיין פיליפה פרדי פרינז ג'וניור ג'וני גאלקי ברידג'ט וילסון
 מוזיקה:  ג'ון דבני 
 צילום:  דניס קרוסן 
 מדינה:  ארצות הברית 
 חברת הפקה:  Mandalay Entertainment 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית 17 באוקטובר 1997 ישראל 23 בינואר 1998
 משך הקרנה:  100 דק' 
 שפת הסרט:  אנגלית 
 סוגה:  סלאשר
 מקום התרחשות:  קרוליינה הצפונית 
 תקופת התרחשות:  שנות ה-90 של המאה ה-20 
 תקציב:  $17,000,000
 הכנסות:  $125,500,000
 הכנסות באתר מוג'ו:   iknowwhatyoudidlastsummer
 סרט הבא:  אני עדיין יודע מה עשית בקיץ האחרון
 דף הסרט ב־IMDb
 
אני יודע מה עשית בקיץ האחרון (באנגלית: I Know What You Did Last Summer) הוא סרט אימה שיצא לאקרנים בשנת 1997. הסרט בוים על ידי ג'ים גילספי ונכתב על ידי קווין ויליאמסון. הסרט הפך במהרה לאחד מסרטי האימה המצליחים של שנות ה-90. הצלחתו של הסרט הובילה לשני סרטי המשך - "אני עדיין יודע מה עשית בקיץ האחרון" (1998) ו"אני תמיד אדע מה עשית בקיץ האחרון" (2006) שיצא בפורמט DVD, וכן לאזכורים רבים בפרודיות שונות.